בין קבוצות הארגונים העיקרים הפועלים למען זכויות להט"ב בפיג'י נמנים: "Diverse Voices and Action for Equality" (נוסד ב-2011), "Rainbow Pride Foundation" (נוסד ב-2008), "Amithi Fiji Project" וקבוצת הסטודנטים "Drodrolagi Movement".
היסטוריה.
בפיג'י, בדומה לפינאפינאאיינה של ניואה, סמואה, איי קוק, ניו זילנד ומדינות פולינזיות אחרות, ישנה אוכלוסייה המזוהה במגדר שלישי באופן מסורתי-תרבותי. אנשים אלו ידועים בשם "ווקה סה לווה" המוגדרים בתור זכרים בלידה אך מתלבשים, מתנהגים ונראים כנקבה. אנשים החיים בתפקיד מגדרי זה התקבלו באופן מסורתי על ידי החברה הפיג'ית ומילאו תפקיד ביתי חשוב בחיים הקהילתיים.
מעמד בחוק.
בשנת 2005, התייר האוסטרלי תומאס מקוסקר קיים יחסים הומוסקסואלים בהסכמה עם מבוגר בשם דרנדרה נאדן. הגברים נשפטו ונכלאו על פי חוק "מעשי הסדום" של המדינה, אם כי ההרשעה בוטלה לאחר מכן באוגוסט 2005 על ידי בית המשפט העליון בנימוק של הפרת חוקת המדינה.
באותו זמן, ראש הממשלה, לייסניה קראסה, הגן על החוקים הפליליים נגד הומוסקסואליות בהסכמה כביסוס על עמדת הביבליה כלפי הנושא המציגה הומוסקסואליות כ-"חטא". לעומת זאת, סגן הנשיא דאז ראטו ג'וני מדריוויווי הצהיר כי "זכותם לפרטיות של הומוסקסואלים צריכה להיות מוגנת".
בשנת 2006, הנציב העליון של פיג'י בניו זילנד אישר כי מעתה והלאה קיימת מדיניות של אי מעצר הומוסקסואלים בגין פעילות הומוסקסואלית בהסכמה.
מאז 1 בפברואר 2010, הועברה פעילות הומוסקסואלית של גברים ונשים אי-הפללה והפכה לחוקית על פי צו הפשעים משנת 2009.
הכרה במערכות יחסים חד מיניות.
פיג'י אינה מכירה בנישואים חד מיניים, וגם לא בכל צורה של זוגיות חד מינית (איחוד אזרחי, נישואי חוזה, ידועים בציבור). לצד אי הכרתה של פיג'י במערכות יחסים הומוסקסואליות, ישנה הגבלה בחוקת המדינה המגדירה נישואים כאיחוד הטרוסקסואלי בין גבר לאישה בלבד מאז 2002.
ב-26 במרץ 2013, ראש הממשלה פרנק ביינימרמה הביע התנגדות להכשרתם של נישואים חד מיניים בפיג'י. בתשובה לשאלה שהעלה מתקשר בתוכנית טוקבק ברדיו, הצהיר כי נישואים חד מיניים "לא יתאפשרו כי הם נוגדים אמונות דתיות". באפריל 2013, קבוצת תמיכה המייצגת סטודנטים בקרב קהילת הלהט"ב בפיג'י, "Drodrolagi Movement", קראה לדיון בנושא. בינואר 2016, חזר ביינימרמה על התנגדותו להכשרת נישואים חד מיניים באומרו כי "לא יהיו נישואים חד מיניים בפיג'י" והציע לזוגות לסביות המבקשות להינשא "לעבור לאיסלנד".
בשנת 2019, לאחר השערות שמספר כנסיות מקומיות תומכות בהתרתם של נישואים חד מיניים, חזר ראש הממשלה ביינימרמה על התנגדותו לנישואים חד מיניים באומרו: "כל עוד אנחנו בממשלה - פיג'י לא תאפשר נישואים חד מיניים כי פיג'י היא ארץ יראת אלוהים". עמדתו נתמכה על ידי הכנסייה הקתולית בפיג'י, הכנסייה המתודיסטית של פיג'י ורוטומה והליגה המוסלמית של פיג'י שהביעו התנגדות להכרה בנישואים חד-מיניים. קואליציית פיג'י לזכויות אדם הצהירה כי היא "מאוכזבת ומוטרדת" מעמדתו של ראש הממשלה, בטענה כי דבריו "נוגדים את הבסיס של חוקי פיג'י" וסותרים את מחויבותה למועצת זכויות האדם של האו"ם. הקואליציה קראה לרשויות להתכנס ולדון בהתקדמות לקראת הכללת קהילת הלהט"ב בפיג'י.
הגנה מפני אפליה.
אפליה בתעסוקה על בסיס נטייה מינית אסורה בפיג'י על פי הצהרת יחסי התעסוקה של 2007.
בשנת 1997 כללה החוקה הוראה שאסרה במפורש על אפליה ממשלתית על רקע נטייה מינית. בשנת 2009, חוקת פיג'י בוטלה רשמית על ידי הנשיא.
באפריל 2013 הצהיר היועץ המשפטי לממשלה, עיאז סייד-חיום, כי חוקה חדשה, שאמורה הייתה להיגמר סופית בשנת 2013, תאסור אפליה על רקע נטייה מינית. החוקה פורסמה בספטמבר 2013 וכללה הוראות האוסרת על אפליה על רקע נטייה מינית, זהות מגדרית או ביטוי מגדרי. סעיף 26(3) לחוקה מצהיר באומרו כי,"אין להפלות אדם שלא כדין, במישרין או בעקיפין על הרקע שלו, (א) מאפיינים או נסיבות אישיים ממשיים או כביכול, לרבות גזע, תרבות, מוצא אתני או חברתי, צבע, מקום מוצא, מין, מגדר, נטייה מינית, זהות והבעה מגדרית, לידה, שפה ראשית, מצב כלכלי או חברתי או בריאותי, נכות, גיל, דת, מצפון, מצב משפחתי או הריון; אוֹ (ב) דעות או אמונות, למעט אם אותן דעות או אמונות כרוכות בפגיעה באחרים או בצמצום הזכויות או החירויות של אחרים, או מכל עילה אחרת האסורה על פי חוקה זו".בשנת 2013 דווח כי הממשלה כללה נטייה מינית וזהות מגדרית בחוק נגד דברי שטנה וכן בחוק העוסק באפליה בעסקים מסוימים.
טיפולי המרה.
לצד ביטולה של הומוסקסואליות כמחלה נפשית בחוק בפיג'י, צו בריאות הנפש 2010 קובע כי "אין לראות באנשים חולי נפש אם הם מסרבים או אינם מצליחים להביע נטייה מינית מסוימת" האוסר על כל קיום של טיפולי המרה על ידי אנשי מקצוע רשומים בתחום בריאות הנפש.
תרומת דם.
באפריל 2017, משרד הבריאות של פיג'י אישר כי גברים הומוסקסואלים וביסקסואלים אסורים לתרום דם. הודעת המשרד הוצגה לאחר שאזרח הומוסקסואל ניסה לתרום את דמו אך סורב בשל נטייתו המינית. אשווין ראג', מנהל הוועדה לזכויות אדם ואפליה בפיג'י, הצהיר מאוחר יותר כי יחקור את המדיניות בטענה כי היא "אינה חוקתית ומפלה".
תנאי מחיה.
רוב אזרחי פיג'י קשורים לעדות מתודיסטיות או קתוליות, אשר רואות באופן מסורתי הומוסקסואליות וזהויות טרנסג'נדריות באופן שלילי. הקבוצה הדתית השלישית בגודלה (כ-6% מהאוכלוסייה) היא מוסלמית, אשר נוטה גם כן לראות בהומוסקסואליות וקרוס-דרסינג כחטא. בעוד שמסורות דתיות אחרות, בדרך כלל סובלניות יותר, קיימות בפיג'י, הן נוכחות בקרב אוכלוסיות קטנות יותר. המידות הדתיות הרווחות, נוטות להשפיע על מעמדם של חברי קהילת הלהט"ב בחברה.
דיווחים על פשעי שנאה נגד להט"ב בפיג'י הם נדירים, אם כי היה מקרה יחיד, אפשרי, בעל פרופיל גבוה של זוג הומוסקסואלי להיות קורבנות של פשע על רקע הסתה אשר התרחש ב-1 ביולי 2001, בו מנהיג הצלב האדום בפיג'י ג'ון מוריס סקוט ושותפו, גרגורי סקריוונר, נרצחו באכזריות בבירה סובה, בהתקפה הומופובית לכאורה עם מניע פוליטי אפשרי. סיפורם של סקוט וסקריוונר הפך לנושא של הסרט התיעודי מ-2008 בניו זילנד, "An Island Calling". לצד אירועם של סקוט וסקריוונר, בספטמבר 2017, סטודנט הומוסקסואל נמצא מת בנאסינו ובמאי 2018, אישה טרנסג'נדרית צעירה נרצחה בסובה. חוסר אמון במשטרה עקב הטרדה אפשרית מרתיע לעיתים קרובות את חברי הקהילה לדווח על מקרי אלימות אשר הופנו כנגדם.
בעוד שפעילי זכויות אדם ארגנו עבודה צנועה בנושאי זכויות להט"ב, ממשלת פיג'י ביטלה בעבר התרה עבור קיומם של מצעדי גאווה למען שיפור מעמד זכויות הלהט"ב במדינה. עם זאת, ב-17 במאי 2013, בציון היום הבינלאומי נגד הומופוביה, טרנספוביה וביפוביה (IDAHOTB), ארגנו פעילי להט"ב פעילויות לקידום שוויון עבור חברי הקהילה אשר הועברו בהצלחה. בשנת 2017, נערך אירוע לציון היום בבירת סובה בו השתתפו פעילי להט"ב רבים לצד דמויות דתיות משפיעות. מצעד הגאווה הראשון של פיג'י נערך ב-17 במאי 2018 במקביל ליום הבינלאומי נגד הומופוביה. קיומו צוין בלוטוקה, העיר השנייה בגודלה בפיג'י, והיה למצעד הראשון מסוג זה במדינת אי באוקיינוס השקט (למעט ניו זילנד ומספר טריטוריות תלויות, כגון הוואי). המשטרה המקומית סיפקה ליווי למשתתפים. הנשיא לשעבר, אפלי נאלאטיקאו נאם במהלך המצעד.
אקווה (עמותה)
טאראס בולבה (פירושונים)
אקווה סקיוריטי סופטוור
אקווה סקיוריטי סופטוור בע"מ, המוכרת במותג Aqua Security, היא חברת תוכנה ישראלית העוסקת באבטחת מידע למחשוב ענן.
היסטוריה.
החברה הוקמה בספטמבר 2015 על ידי דרור דוידוף (מנכ"ל החברה) ואמיר ג'רבי (CTO). בנובמבר 2021 העסיקה החברה יותר מ-350 עובדים, כמחציתם בישראל. החברה עוסקת באבטחת מידע למחשוב ענן, בין השאר בקונטיינרים ובארכיטקטורת Serverless .
בנובמבר 2021 רכשה החברה את חברת ההזנק הישראלית ארגוןסק, העוסקת באבטחת שרשרת האספקה של פיתוח תוכנה.
גיוס הון.
בשלב הסיד גייסה החברה 4.5 מיליון דולר מ-TLV Partners ומשלמה קרמר. בספטמבר 2016 גייסה החברה 9 מיליון דולר. בספטמבר 2017 גייסה החברה 25 מיליון דולר. באפריל 2019 גייסה החברה 62 מיליון דולר. במאי 2020 גייסה החברה 30 מיליון דולר. במרץ 2021 גייסה החברה 135 מיליון דולר לפי שווי של יותר ממיליארד דולר, ובכך הפכה לחד-קרן.
אקווה סקיוריטי
רזינה (מולדובה)
רזינה (ברומנית: Rezina) היא עיר בראיון רזינה, ברפובליקה מולדובה, על הגדה הימנית של הדניסטר, במרחק 98 קילומטרים מקישינב.
רזינה היא עיר תעשייתית והמפעל הגדול ביותר בה הוא מפעל המלט Lafarge Ciment Moldova. ב-2014 חיו ברזינה 11,032 תושבים. שם המקום מוזכר לראשונה ככפר במסמך מפברואר 1495. היישוב קיבל סטטוס של עיר באוגוסט 1940.
ג'יימי פלאטרס
ג'יימי פלאטרס (באנגלית: Jamie Flatters נולד: 7 ביולי 2000) הוא שחקן קולנוע, טלוויזיה, במאי ומפיק אנגלי.
ביוגרפיה.
פלאטרס נולד בלונדון בשנת 2000.
קריירה.
פלאטרס החל את קריירת המשחק שלו בתור קירן בפרק שכותרתו 'Nemesis' של מיני סדרת הטלוויזיה 'Flat TV' בשנת 2016. שנה לפני כן, הוא השתתף בתוכנית 'Speak Out Challenge' של ג'ק פצ'י. בעקבות השתתפותו בתוכנית זכה בכמה תפקידי משחק.
בין השנים 2015–2016 שיחק בקומדיית המצבים הבריטית "So Awkward".
בשנת 2017 ביים את הסרט הקצר "Men". באותה שנה החל לשחק בתפקיד חוזר בסדרה שקרן שקרנית.
בשנת 2018 ביים את הסרט התיעודי הקצר ", Good Trouble : What if the Suit Chokes?, אודות מבוגרים צעירים המנסים למצוא את קולם בחברה.